Ericu950/Stoicheia-meter-silver huggingface dataset:
οὐκέτι γὰρ καθαρὰν φρέν ἔχω τὰ παρ ἐλπίδα λεύσ  σων , ἐπεὶ τὸν Ἑλλανίας φανερώτατον ἀστέρ Ἀθήνας εἴδομεν εἴδομεν ἐκ πατρὸς ὀργᾶς ἄλλαν ἐπ αἶαν ἱέμενον .
ὦ ψάμαθοι πολιήτιδος ἀκτᾶς , ὦ δρυμὸς ὄρειος , ὅθι κυνῶν ὠκυπόδων μέτα θῆρας ἔναιρεν Δίκτυνναν ἀμφὶ σεμνάν 0 .
οὐκέτι συζυγίαν πώλων Ἐνετᾶν ἐπιβάσῃ τὸν ἀμφὶ Λίμνας τρόχον κατέχων ποδὶ γυμνάδος ἵππου .
μοῦσα δ ἄυπνος ὑπ ἄντυγι χορδᾶν λήξει πατρῷον ἀνὰ δόμον ·
ἀστέφανοι δὲ κόρας ἀνάπαυλαι Λατοῦς βαθεῖαν ἀνὰ χλόαν 0 ·
νυμφιδία δ ἀπόλωλε φυγᾷ σᾷ λέκτρων ἅμιλλα κούραις .
ἐγὼ δὲ σᾷ δυστυχίᾳ δάκρυσι διοίσω πότμον ἄποτμον ·
ὦ τάλαινα μᾶ  τερ , ἔτεκες ἀνόνατα ·
μανίω θεοῖσιν 0 ·
συζύγιαι Χάριτες , τί τὸν τάλαν ἐκ πατρίας γᾶς οὐδὲν ἄτας αἴτιον πέμπετε τῶνδ ἀπ  οἴκων 0 ;
καὶ μὴν ὀπαδὸν Ἱππολύτου τόνδ εἰσορῶ σπουδῇ σκυθρωπὸν πρὸς δόμους ὁρμώμενον .
ποῖ γῆς ἄνακτα τῆσδε Θησέα μολὼν εὕροιμ  ἄν , ὦ γυναῖκες ;
εἴπερ ἴστε μοι σημήνατ  ·
ἆρα τῶνδε δωμάτων ἔσω 0 ;
ὅδ  αὐτὸς ἔξω δωμάτων πορεύεται .
θησεῦ , μερίμνης ἄξιον φέρω λόγον σοὶ καὶ πολίταις οἵ τ Ἀθηναίων πόλιν ναίουσι καὶ γῆς τέρμονας Τροζηνίας .
τί δ ἔστι ;
μῶν τις συμφορὰ νεωτέρα δισσὰς κατείληφ  ἀστυγείτονας πόλεις ;
ἱππόλυτος οὐκέτ ἔστιν , ὡς εἰπεῖν ἔπος ·
δέδορκε μέντοι φῶς ἐπὶ σμικρᾶς ῥοπῆς .
δι ἔχθρας μῶν τις ἦν ἀφιγμένος , ὅτου κατῄσχυν ἄλοχον ὡς πατρὸς βίᾳ 0 ;
οἰκεῖος αὐτὸν ὤλεσ ἁρμάτων ὄχος ἀραί τε τοῦ σοῦ στόματος , ἃς σὺ σῷ πατρὶ πόντου κρέοντι παιδὸς ἠράσω πέρι 0 .
ὦ θεοὶ Πόσειδόν θ  , ὡς ἄρ ἦσθ  ἐμὸς πατὴρ ὀρθῶς , ἀκούσας τῶν ἐμῶν κατευγμάτων .
πῶς καὶ διώλετ  ;
τῷ τρόπῳ Δίκης ἔπαισεν αὐτὸν ῥόπτρον αἰσχύναντ  ἐμέ ;
ἡμεῖς μὲν ἀκτῆς κυμοδέγμονος πέλας ψήκτραισιν ἵππων ἐκτενίζομεν τρίχας κλαίοντες ·
ἦλθε γάρ τις ἄγγελος λέγων ὡς οὐκέτ ἐν γῇ τῇδ ἀναστρέψοι πόδα Ἱππόλυτος , ἐκ σοῦ τλήμονας φυγὰς ἔχων .
ὃ δ ἦλθε τ αὐτὸν δακρύων ἔχων μέλος ἡμῖν ἐπ ἀκτάς ·
μυρία δ ὀπισθόπους φίλων ἅμ ἔστειχ  ἡλίκων θ  ὁμήγυρις .
χρόνῳ δὲ δήποτ εἶπ  ἀπαλλαχθεὶς γόων ·
τί ταῦτ ἀλύω ;
πειστέον πατρὸς λόγοις .
ἐντύναθ  ἵππους ἅρμασι ζυγηφόρους , δμῶες ·
πόλις γὰρ οὐκέτ ἔστιν ἥδε μοι .
τ οὐνθένδε μέντοι πᾶς ἀνὴρ ἠπείγετο , καὶ θᾶσσον ἢ λέγοι τις ἐξηρτυμένας πώλους παρ αὐτὸν δεσπότην ἐστήσαμεν .
μάρπτει δὲ χερσὶν ἡνίας ἀπ ἄντυγος , αὐταῖσιν ἀρβύλαισιν ἁρμόσας πόδα .
καὶ πρῶτα μὲν θεοῖς εἶπ ἀναπτύξας χέρας ·
ζεῦ , μηκέτ εἴην , εἰ κακὸς πέφυκ ἀνήρ ·
αἴσθοιτο δ ἡμᾶς ὡς ἀτιμάζει πατὴρ ἤτοι θανόντας ἢ φάος δεδορκότας .
κ ἀν τῷδ ἐπῆγε κέντρον ἐς χεῖρας λαβὼν πώλοις ὁμαρτῇ ·
πρόσπολοι δ ὑφ  ἅρματος πέλας χαλινῶν εἱπόμεσθα δεσπότῃ τὴν εὐθὺς Ἄργους κ ἀπιδαυρίας ὁδόν .
ἐπεὶ δ ἔρημον χῶρον εἰσεβάλλομεν , ἀκτή τις ἔστι τ οὐπέκεινα τῆσδε γῆς πρὸς πόντον ἤδη κειμένη Σαρωνικόν .
ἔνθεν τις ἠχὼ χθόνιος ὡς βροντὴ Διὸς βαρὺν βρόμον μεθῆκε , φρικώδη κλύειν 0 ·
ὀρθὸν δὲ κρᾶτ ἔστησαν οὖς τ ἐς οὐρανὸν ἵπποι ·
παρ ἡμῖν δ ἦν φόβος νεανικὸς πόθεν ποτ εἴη φθόγγος .
ἐς δ ἁλιρρόθους ἀκτὰς ἀποβλέψαντες ἱερὸν εἴδομεν κῦμ  οὐρανῷ στηρίζον , ὥστ ἀφῃρέθη Σκίρωνος ἀκτὰς ὄμμα τ οὐμὸν εἰσορᾶν ·
ἔκρυπτε δ Ἰσθμὸν καὶ πέτραν Ἀσκληπιοῦ .
κ ἄπειτ  ἀνοιδῆσάν τε καὶ πέριξ ἀφρὸν πολὺν καχλάζον ποντίῳ φυσήματι χωρεῖ πρὸς ἀκτὰς οὗ τέθριππος ἦν ὄχος .
αὐτῷ δὲ σὺν κλύδωνι καὶ τρικυμίᾳ κῦμ  ἐξέθηκε ταῦρον , ἄγριον τέρας ·
οὗ πᾶσα μὲν χθὼν φθέγματος πληρουμένη φρικῶδες ἀντεφθέγγετ  , εἰσορῶσι δὲ κρεῖσσον θέαμα δεργμάτων ἐφαίνετο .
εὐθὺς δὲ πώλοις δεινὸς ἐμπίπτει φόβος ·
καὶ δεσπότης μὲν ἱππικοῖσιν ἤθεσιν πολὺς ξυνοικῶν ἥρπασ ἡνίας χεροῖν , ἕλκει δὲ κώπην ὥστε ναυβάτης ἀνὴρ ἱμᾶσιν ἐς τ οὔπισθεν ἀρτήσας δέμας 0 ·
αἳ δ ἐνδακοῦσαι στόμια πυριγενῆ γναθμοῖς βίᾳ φέρουσιν , οὔ τε ναυκλήρου χερὸς οὔθ  ἱπποδέσμων οὔ τε κολλητῶν ὄχων μεταστρέφουσαι .
κεἰ μὲν ἐς τὰ μαλθακὰ γαίας ἔχων οἴακας εὐθύνοι δρόμον , προυφαίνετ  ἐς τὸ πρόσθεν , ὥστ ἀναστρέφειν , ταῦρος , φόβῳ τέτρωρον ἐκμαίνων ὄχον ·
εἰ δ ἐς πέτρας φέροιντο μαργῶσαι φρένας , σιγῇ πελάζων ἄντυγι ξυνείπετο ἐς τοῦθ ἕως ἔσφηλε κ ἀνεχαίτισεν , ἁψῖδα πέτρῳ προσβαλὼν ὀχήματος .
σύμφυρτα δ ἦν ἅπαντα ·
σύριγγές τ ἄνω τροχῶν ἐπήδων ἀξόνων τ ἐνήλατα .
αὐτὸς δ ὁ τλήμων ἡνίαισιν ἐμπλακεὶς δεσμὸν δυσεξήνυστον ἕλκεται δεθείς , σποδούμενος μὲν πρὸς πέτραις φίλον κάρα θραύων τε σάρκας , δεινὰ δ ἐξαυδῶν κλύειν ·
στῆτ  , ὦ φάτναισι ταῖς ἐμαῖς τεθραμμέναι , μή μ ἐξαλείψητ  ·
ὦ πατρὸς τάλαιν ἀρά 0 .
τίς ἄνδρ ἄριστον βούλεται σῶσαι παρών ;
πολλοὶ δὲ βουληθέντες ὑστέρῳ ποδὶ ἐλειπόμεσθα .
χὣ μὲν ἐκ δεσμῶν λυθεὶς τμητῶν ἱμάντων οὐ κάτοιδ ὅτῳ τρόπῳ πίπτει , βραχὺν δὴ βίοτον ἐμπνέων ἔτι ·
ἵπποι δ ἔκρυφθεν καὶ τὸ δύστηνον τέρας ταύρου λεπαίας οὐ κάτοιδ ὅποι χθονός 0 .
δοῦλος μὲν οὖν ἔγωγε σῶν δόμων , ἄναξ , ἀτὰρ τοσοῦτόν γ οὐ δυνήσομαί ποτε , τὸν σὸν πιθέσθαι παῖδ ὅπως ἐστὶν κακός 0 ·
οὐδ  εἰ γυναικῶν πᾶν κρεμασθείη γένος , καὶ τὴν ἐν Ἴδῃ γραμμάτων πλήσειέ τις πεύκην , ἐπεί νιν ἐσθλὸν ὄντ ἐπίσταμαι .
κέκρανται συμφορὰ νέων κακῶν , οὐδ  ἔστι μοίρας τοῦ χρεών τ ἀπαλλαγή .
μίσει μὲν ἀνδρὸς τοῦ πεπονθότος τάδε λόγοισιν ἥσθην τοῖσδε ·
νῦν δ αἰδούμενος θεούς τ ἐκεῖνόν θ  , οὕνεκ ἐστὶν ἐξ ἐμοῦ , οὔθ  ἥδομαι τοῖσδ οὔτ  ἐπάχθομαι κακοῖς .
κομίζειν , ἢ τί χρὴ τὸν ἄθλιον δράσαντας ἡμᾶς σῇ χαρίζεσθαι φρενί ;
φρόντιζ  ·
ἐμοῖς δὲ χρώμενος βουλεύμασιν οὐκ ὠμὸς ἐς σὸν παῖδα δυστυχοῦντ ἔσῃ .
κομίζετ  αὐτόν , ὡς ἰδὼν ἐν ὄμμασιν τὸν τ ἄμ ἀπαρνηθέντα μὴ χρᾶναι λέχη λόγοις τ ἐλέγξω δαιμόνων τε συμφοραῖς .
σὺ τὰν θεῶν ἄκαμπτον φρένα καὶ βροτῶν ἄγεις , Κύπρι , σὺν δ  ὁ ποικιλόπτερος ἀμφιβαλὼν ὠκυτάτῳ πτερῷ 0 .
ποτᾶται δὲ γαῖαν εὐάχητόν θ  ἁλμυρὸν ἐπὶ πόντον .
θέλγει δ Ἔρως , ᾧ μαινομένᾳ κραδίᾳ πτανὸς ἐφορμάσῃ χρυσοφαής , φύσιν ὀρεσκόων σκυλάκων πελαγίων θ  ὅσα τε γᾶ τρέφει τά τ ἀέλιος αἰθόμενα δέρκεται , ἄνδρας τε ·
συμπάντων βασιληίδα τιμάν , Κύπρι , τῶνδε μόνα κρατύνεις .
σὲ τὸν εὐπατρίδην Αἰγέως κέλομαι παῖδ  ἐπακοῦσαι ·
λητοῦς δὲ κόρη σ Ἄρτεμις αὐδῶ .
θησεῦ , τί τάλας τοῖσδε συνήδῃ , παῖδ  οὐχ ὁσίως σὸν ἀποκτείνας , ψευδέσι μύθοις ἀλόχου πεισθεὶς ἀφανῆ ;
φανερὰν δ ἔσχεθες ἄτην .
πῶς οὐχ ὑπὸ γῆς τάρταρα κρύπτεις δέμας αἰσχυνθείς , ἢ πτηνὸς ἄνω μεταβὰς βίοτον πήματος ἔξω πόδα τοῦδ ἀνέχεις ;
ὡς ἔν γ ἀγαθοῖς ἀνδράσιν οὔ σοι κτητὸν βιότου μέρος ἐστίν .
ἄκουε , Θησεῦ , σῶν κακῶν κατάστασιν ·
καίτοι προκόψω γ οὐδέν , ἀλγυνῶ δέ σε .
ἀλλ  ἐς τόδ ἦλθον , παιδὸς ἐκδεῖξαι φρένα τοῦ σοῦ δικαίαν , ὡς ὑπ εὐκλείας θάνῃ , καὶ σῆς γυναικὸς οἶστρον ἢ τρόπον τινὰ γενναιότητα 0 ·
τῆς γὰρ ἐχθίστης θεῶν ἡμῖν , ὅσαισι παρθένειος ἡδονή , δηχθεῖσα κέντροις παιδὸς ἠράσθη σέθεν 0 .
γνώμῃ δὲ νικᾶν τὴν Κύπριν πειρωμένη τροφοῦ διώλετ  οὐχ ἑκοῦσα μηχαναῖς , ἣ σῷ δι ὅρκων παιδὶ σημαίνει νόσον .
ὃ δ  , ὥσπερ ὢν δίκαιος , οὐκ ἐφέσπετο λόγοισιν , οὐ δ αὖ πρὸς σέθεν κακούμενος ὅρκων ἀφεῖλε πίστιν , εὐσεβὴς γεγώς .
ἣ δ εἰς ἔλεγχον μὴ πέσῃ φοβουμένη ψευδεῖς γραφὰς ἔγραψε καὶ διώλεσεν δόλοισι σὸν παῖδ  ·
ἀλλ ὅμως ἔπεισέ σε .
δάκνει σε , Θησεῦ , μῦθος ;
ἀλλ ἔχ  ἥσυχος , τ οὐνθένδ  ἀκούσας ὡς ἂν οἰμώξῃς πλέον .
ἆρ  οἶσθα πατρὸς τρεῖς ἀρὰς ἔχων σαφεῖς ;
ὧν τὴν μίαν παρεῖλες , ὦ κάκιστε σύ , ἐς παῖδα τὸν σόν , ἐξὸν εἰς ἐχθρόν τινα .
πατὴρ μὲν οὖν σοι πόντιος φρονῶν καλῶς ἔδωχ  ὅσονπερ χρῆν , ἐπείπερ ᾔνεσεν ·
σὺ δ ἔν τ ἐκείνῳ κ ἀν ἐμοὶ φαίνῃ κακός , ὃς οὔ τε πίστιν οὔ τε μάντεων ὄπα ἔμεινας , οὐκ ἤλεγξας , οὐ χρόνῳ μακρῷ σκέψιν παρέσχες , ἀλλὰ θᾶσσον ἤ σ ἐχρῆν ἀρὰς ἀφῆκας παιδὶ καὶ κατέκτανες .
δέσποιν  , ὀλοίμην .
δείν  ἔπραξας , ἀλλ ὅμως ἔτ  ἔστι καί σοι τῶνδε συγγνώμης τυχεῖν ·
κύπρις γὰρ ἤθελ ὥστε γίγνεσθαι τόδε , πληροῦσα θυμόν .
θεοῖσι δ ὧδ  ἔχει νόμος ·
οὐδεὶς ἀπαντᾶν βούλεται προθυμίᾳ τῇ τοῦ θέλοντος , ἀλλ ἀφιστάμεσθ  ἀεί .
ἐπεί , σάφ ἴσθι , Ζῆνα μὴ φοβουμένη οὐκ ἄν ποτ ἦλθον ἐς τόδ αἰσχύνης ἐγὼ ὥστ  ἄνδρα πάντων φίλτατον βροτῶν ἐμοὶ θανεῖν ἐᾶσαι .
τὴν δὲ σὴν ἁμαρτίαν τὸ μὴ εἰδέναι μὲν πρῶτον ἐκλύει κάκης ·
ἔπειτα δ ἡ θανοῦσ ἀνήλωσεν γυνὴ λόγων ἐλέγχους ὥστε σὴν πεῖσαι φρένα .
μάλιστα μέν νυν σοὶ τάδ ἔρρωγεν κακά , λύπη δὲ κ ἀμοί 0 ·
τοὺς γὰρ εὐσεβεῖς θεοὶ θνῄσκοντας οὐ χαίρουσι ·
τούς γε μὴν κακοὺς αὐτοῖς τέκνοισι καὶ δόμοις ἐξόλλυμεν .
καὶ μὴν ὁ τάλας ὅδε δὴ στείχει , σάρκας νεαρὰς ξανθόν τε κάρα διαλυμανθείς .
ὦ πόνος οἴκων , οἷον ἐκράνθη δίδυμον μελάθροις πένθος θεόθεν καταληπτόν .
αἰαῖ αἰαῖ 0 ·
δύστηνος ἐγώ , πατρὸς ἐξ ἀδίκου χρησμοῖς ἀδίκοις διελυμάνθην .
ἀπόλωλα τάλας , οἴμοι μοι .
διά μου κεφαλῆς ᾄσσουσ  ὀδύναι , κατὰ δ ἐγκέφαλον πηδᾷ σφάκελος .
σχές , ἀπειρηκὸς σῶμ ἀναπαύσω .
ὦ στυγνὸν ὄχημ  ἵππειον , ἐμῆς βόσκημα χερός , διά μ ἔφθειρας , κατὰ δ ἔκτεινας .
πρὸς θεῶν , ἀτρέμας , δμῶες , χροὸς ἑλκώδους ἅπτεσθε χεροῖν .
τίς ἐφέστηκεν δεξιὰ πλευροῖς ;
πρόσφορά μ αἴρετε , σύντονα δ ἕλκετε τὸν κακοδαίμονα καὶ κατάρατον πατρὸς ἀμπλακίαις .
ζεῦ Ζεῦ , τάδ ὁρᾷς ;
ὅδ  ὁ σεμνὸς ἐγὼ καὶ θεοσέπτωρ , ὅδ  ὁ σωφροσύνῃ πάντας ὑπερσχὼν προῦπτον ἐς Ἅιδην στείχω κατ ἄκρας ὀλέσας βίοτον ·
μόχθους δ ἄλλως τῆς εὐσεβίας εἰς ἀνθρώπους ἐπόνησα .
καὶ νῦν ὀδύνα μ ὀδύνα βαίνει  μέθετέ με , τάλανες  καί μοι θάνατος Παιὰν ἔλθοι .
προσαπόλλυτ  ἀπόλλυτε τὸν δυσδαί  μονά μ  ·
ἀμφιτόμου λόγχας ἔραμαι , διαμοιρᾶσαι διά τ εὐνᾶσαι τὸν ἐμὸν βίοτον .
ὦ πατρὸς ἐμοῦ δύστηνος ἀρά 0 ·
μιαιφόνων συγγόνων παλαιῶν προγεννητόρων ἐξορίζεται κακόν , οὐ δὲ μέλλει , ἔμολέ τ ἐπ  ἐμὲ τί ποτε τὸν οὐ  δὲν ὄντ ἐπαίτιον κακῶν ;
ἰώ μοί μοι 0 ·
τί φῶ ;
πῶς ἀπαλλάξω βιοτὰν ἐμὰν τάνδ ἀναλ  γήτου πάθους ;
εἴθε με κοι  μάσειε τὸν δυσδαίμον  Ἅι  δου μέλαινα νύκτερός τ ἀνάγκα .
ὦ τλῆμον , οἵᾳ συμφορᾷ συνεζύγης ·
τὸ δ εὐγενές σε τῶν φρενῶν ἀπώλεσεν .
ὦ θεῖον ὀδμῆς πνεῦμα 0 ·
καὶ γὰρ ἐν κακοῖς ὢν ᾐσθόμην σου κ ἀνεκουφίσθην δέμας ·
ἔστ  ἐν τόποισι τοισίδ Ἄρτεμις θεά .
ὦ τλῆμον , ἔστι , σοί γε φιλτάτη θεῶν .
ὁρᾷς με , δέσποιν  , ὡς ἔχω , τὸν ἄθλιον ;
ὁρῶ ·
κατ ὄσσων δ οὐ θέμις βαλεῖν δάκρυ 0 .
οὐκ ἔστι σοι κυναγὸς οὐ δ ὑπηρέτης , οὐ δῆτ  ·
ἀτάρ μοι προσφιλής γ ἀπόλλυσαι .
οὐδ  ἱππονώμας οὐ δ ἀγαλμάτων φύλαξ .
κύπρις γὰρ ἡ πανοῦργος ὧδ ἐμήσατο .
ὤμοι 0 ·
φρονῶ δὴ δαίμον ἥ μ ἀπώλεσεν .
τιμῆς ἐμέμφθη σωφρονοῦντι δ ἤχθετο .
τρεῖς ὄντας ἡμᾶς ὤλεσ  , ᾔσθημαι , Κύπρις .
πατέρα γε καὶ σὲ καὶ τρίτην ξυνάορον 0 .
ᾤμωξα τοίνυν καὶ πατρὸς δυσπραξίας .
ἐξηπατήθη δαίμονος βουλεύμασιν .
ὦ δυστάλας σὺ τῆσδε συμφορᾶς , πάτερ 0 .
ὄλωλα , τέκνον , οὐδέ μοι χάρις βίου 0 .
στένω σὲ μᾶλλον ἢ  μὲ τῆς ἁμαρτίας 0 .
εἰ γὰρ γενοίμην , τέκνον , ἀντὶ σοῦ νεκρός .
ὦ δῶρα πατρὸς σοῦ Ποσειδῶνος πικρά 0 .
ὡς μήποτ ἐλθεῖν ὤφελ ἐς τ οὐμὸν στόμα .
ἔκτανές τ ἄν μ  , ὡς τότ ἦσθ  ὠργισμένος .
δόξης γὰρ ἦμεν πρὸς θεῶν ἐσφαλμένοι .
εἴθ  ἦν ἀραῖον δαίμοσιν βροτῶν γένος .
ἔασον ·
οὐ γὰρ οὐ δὲ γῆς ὑπὸ ζόφον θεᾶς ἄτιμοι Κύπριδος ἐκ προθυμίας ὀργαὶ κατασκήψουσιν ἐς τὸ σὸν δέμας σῆς εὐσεβείας κ ἀγαθῆς φρενὸς χάριν .
ἐγὼ γὰρ αὐτῆς ἄλλον ἐξ ἐμῆς χερὸς ὃς ἂν μάλιστα φίλτατος κυρῇ βροτῶν τόξοις ἀφύκτοις τοῖσδε τιμωρήσομαι .
σοὶ δ  , ὦ ταλαίπωρ  , ἀντὶ τῶνδε τῶν κακῶν τιμὰς μεγίστας ἐν πόλει Τροζηνίᾳ δώσω ·
κόραι γὰρ ἄζυγες γάμων πάρος κόμας κεροῦνταί σοι , δι αἰῶνος μακροῦ πένθη μέγιστα δακρύων καρπουμένῳ .
ἀεὶ δὲ μουσοποιὸς ἐς σὲ παρθένων ἔσται μέριμνα , κ οὐκ ἀνώνυμος πεσὼν ἔρως ὁ Φαίδρας ἐς σὲ σιγηθήσεται .
σὺ δ  , ὦ γεραιοῦ τέκνον Αἰγέως , λαβὲ σὸν παῖδ ἐν ἀγκάλαισι καὶ προσέλκυσαι ·
ἄκων γὰρ ὤλεσάς νιν ·
ἀνθρώποισι δὲ θεῶν διδόντων εἰκὸς ἐξαμαρτάνειν 0 .
καὶ σοὶ παραινῶ πατέρα μὴ στυγεῖν σέθεν , Ἱππόλυτ  ·
ἔχεις γὰρ μοῖραν ᾗ διεφθάρης .
καὶ χαῖρ  ·
ἐμοὶ γὰρ οὐ θέμις φθιτοὺς ὁρᾶν οὐδ  ὄμμα χραίνειν θανασίμοισιν ἐκπνοαῖς 0 ·
ὁρῶ δέ σ ἤδη τοῦδε πλησίον κακοῦ .
χαίρουσα καὶ σὺ στεῖχε , παρθέν ὀλβία ·
μακρὰν δὲ λείπεις ῥᾳδίως ὁμιλίαν .
λύω δὲ νεῖκος πατρὶ χρῃζούσης σέθεν ·
καὶ γὰρ πάροιθε σοῖς ἐπειθόμην λόγοις .
αἰαῖ , κατ ὄσσων κιγχάνει μ ἤδη σκότος ·
λαβοῦ , πάτερ , μου καὶ κατόρθωσον δέμας .
οἴμοι , τέκνον , τί δρᾷς με τὸν δυσδαίμονα ;
ὄλωλα καὶ δὴ νερτέρων ὁρῶ πύλας .
ἦ τὴν ἐμὴν ἄναγνον ἐκλιπὼν χέρα 0 ;
οὐ δῆτ  , ἐπεί σε τοῦδ ἐλευθερῶ φόνου 0 .
ἀφίης αἵματός μ ἐλεύθερον ;
τὴν τοξόδαμνον Ἄρτεμιν μαρτύρομαι .
ὦ φίλταθ  , ὡς γενναῖος ἐκφαίνῃ πατρί .
τοιῶνδε παίδων γνησίων εὔχου τυχεῖν .
οἴμοι φρενὸς σῆς εὐσεβοῦς τε κ ἀγαθῆς 0 .
ὦ χαῖρε καὶ σύ , χαῖρε πολλά μοι , πάτερ .
μή νυν προδῷς με , τέκνον , ἀλλὰ καρτέρει .
κεκαρτέρηται τ ἄμ  ·
ὄλωλα γάρ , πάτερ .
κρύψον δέ μου πρόσωπον ὡς τάχος πέπλοις .
ὦ κλείν Ἀθῆναι Παλλάδος θ ὁρίσματα , οἵου στερήσεσθ  ἀνδρός .
ὦ τλήμων ἐγώ 0 ·
ὡς πολλά , Κύπρι , σῶν κακῶν μεμνήσομαι .
κοινὸν τόδ ἄχος πᾶσι πολίταις ἦλθεν ἀέλπτως .
πολλῶν δακρύων ἔσται πίτυλος ·
τῶν γὰρ μεγάλων ἀξιοπενθεῖς φῆμαι μᾶλλον κατέχουσιν .
ἀσιάτιδος γῆς σχῆμα , Θηβαία πόλι , ὅθεν ποθ ἕδνων σὺν πολυχρύσῳ χλιδῇ Πριάμου τύραννον ἑστίαν ἀφικόμην δάμαρ δοθεῖσα παιδοποιὸς Ἕκτορι , ζηλωτὸς ἔν γε τῷ πρὶν Ἀνδρομάχη χρόνῳ , νῦν δ  , εἴ τις ἄλλη , δυστυχεστάτη γυνή 0 1 2 ·
ἥτις πόσιν μὲν Ἕκτορ ἐξ Ἀχιλλέως θανόντ  ἐσεῖδον , παῖδά θ ὃν τίκτω πόσει ῥιφθέντα πύργων Ἀστυάνακτ ἀπ  ὀρθίων , ἐπεὶ τὸ Τροίας εἷλον Ἕλληνες πέδον ·
αὐτὴ δὲ δούλη τῶν ἐλευθερωτάτων οἴκων νομισθεῖσ Ἑλλάδ  εἰσαφικόμην τῷ νησιώτῃ Νεοπτολέμῳ δορὸς γέρας δοθεῖσα λείας Τρωικῆς ἐξαίρετον .
φθίας δὲ τῆσδε καὶ πόλεως Φαρσαλίας σύγχορτα ναίω πεδί  , ἵν ἡ θαλασσία Πηλεῖ ξυνῴκει χωρὶς ἀνθρώπων Θέτις φεύγουσ  ὅμιλον ·
θεσσαλὸς δέ νιν λεὼς Θετίδειον αὐδᾷ θεᾶς χάριν νυμφευμάτων .
ἔνθ  οἶκον ἔσχε τόνδε παῖς Ἀχιλλέως , Πηλέα δ ἀνάσσειν γῆς ἐᾷ Φαρσαλίας , ζῶντος γέροντος σκῆπτρον οὐ θέλων λαβεῖν .
κ ἀγὼ δόμοις τοῖσδ ἄρσεν  ἐντίκτω κόρον , πλαθεῖσ  Ἀχιλλέως παιδί , δεσπότῃ γ ἐμῷ .
καὶ πρὶν μὲν ἐν κακοῖσι κειμένην ὅμως ἐλπίς μ ἀεὶ προσῆγε σωθέντος τέκνου ἀλκήν τιν εὑρεῖν κ ἀπικούρησιν κακῶν ·
ἐπεὶ δὲ τὴν Λάκαιναν Ἑρμιόνην γαμεῖ τ οὐμὸν παρώσας δεσπότης δοῦλον λέχος , κακοῖς πρὸς αὐτῆς σχετλίοις ἐλαύνομαι .
λέγει γὰρ ὥς νιν φαρμάκοις κεκρυμμένοις τίθημ  ἄπαιδα καὶ πόσει μισουμένην , αὐτὴ δὲ ναίειν οἶκον ἀντ αὐτῆς θέλω τόνδ  , ἐκβαλοῦσα λέκτρα τ ἀκείνης βίᾳ ·
ἁγὼ τὸ πρῶτον οὐχ ἑκοῦσ ἐδεξάμην , νῦν δ ἐκλέλοιπα ·
ζεὺς τάδ εἰδείη μέγας , ὡς οὐχ ἑκοῦσα τῷδ ἐκοινώθην λέχει .
ἀλλ  οὔ σφε πείθω , βούλεται δέ με κτανεῖν , πατήρ τε θυγατρὶ Μενέλεως συνδρᾷ τάδε .
καὶ νῦν κατ οἴκους ἔστ  , ἀπὸ Σπάρτης μολὼν ἐπ  αὐτὸ τοῦτο ·
δειματουμένη δ ἐγὼ δόμων πάροικον Θέτιδος εἰς ἀνάκτορον θάσσω τόδ ἐλθοῦσ  , ἤν με κωλύσῃ θανεῖν .
πηλεύς τε γάρ νιν ἔκγονοί τε Πηλέως σέβουσιν , ἑρμήνευμα Νηρῇδος γάμων .
ὃς δ ἔστι παῖς μοι μόνος , ὑπεκπέμπω λάθρᾳ ἄλλους ἐς οἴκους , μὴ θάνῃ φοβουμένη .
ὁ γὰρ φυτεύσας αὐτὸν οὔ τ ἐμοὶ πάρα προσωφελῆσαι , παιδί τ οὐδέν ἐστ  , ἀπὼν Δελφῶν κατ αἶαν , ἔνθα Λοξίᾳ δίκην δίδωσι μανίας , ᾗ ποτ εἰς Πυθὼ μολὼν ᾔτησε Φοῖβον πατρὸς οὗ κτείνει δίκην , εἴ πως τὰ πρόσθε σφάλματ ἐξαιτούμενος θεὸν παράσχοιτ  εἰς τὸ λοιπὸν εὐμενῆ .
δέσποιν   ἐγώ τοι τ οὔνομ οὐ φεύγω τόδε καλεῖν σ  , ἐπείπερ καὶ κατ οἶκον ἠξίουν τὸν σόν , τὸ Τροίας ἡνίκ ᾠκοῦμεν πέδον , εὔνους δὲ καὶ σοὶ ζῶντί τ ἦ τῷ σῷ πόσει , καὶ νῦν φέρουσά σοι νέους ἥκω λόγους , φόβῳ μέν , εἴ τις δεσποτῶν αἰσθήσεται , οἴκτῳ δὲ τῷ σῷ 0 ·
δεινὰ γὰρ βουλεύεται Μενέλαος εἰς σὲ παῖς θ  , ἅ σοι φυλακτέα 0 .
ὦ φιλτάτη σύνδουλε  σύνδουλος γὰρ εἶ τῇ πρόσθ ἀνάσσῃ τῇδε , νῦν δὲ δυστυχεῖ  τί δρῶσι ;
ποίας μηχανὰς πλέκουσιν αὖ , κτεῖναι θέλοντες τὴν παναθλίαν ἐμέ ;
τὸν παῖδά σου μέλλουσιν , ὦ δύστηνε σύ , κτείνειν , ὃν ἔξω δωμάτων ὑπεξέθου .
πέπυσται τὸν ἐμὸν ἔκθετον γόνον ;
πόθεν ποτ  0 ;
ὦ δύστηνος , ὡς ἀπωλόμην .
οὐκ οἶδ  , ἐκείνων δ ᾐσθόμην ἐγὼ τάδε ·
φροῦδος δ ἐπ  αὐτὸν Μενέλεως δόμων ἄπο .
ἀπωλόμην ἄρ  .
ὦ τέκνον , κτενοῦσί σε δισσοὶ λαβόντες γῦπες ·
ὁ δὲ κεκλημένος πατὴρ ἔτ ἐν Δελφοῖσι τυγχάνει μένων .
δοκῶ γὰρ οὐκ ἂν ὧδέ σ ἂν πράσσειν κακῶς κείνου παρόντος ·
νῦν δ ἔρημος εἶ φίλων .
οὐδ  ἀμφὶ Πηλέως ἦλθεν , ὡς ἥξοι , φάτις ;
γέρων ἐκεῖνος ὥστε σ ὠφελεῖν παρών 0 .
καὶ μὴν ἔπεμψ ἐπ  αὐτὸν οὐχ ἅπαξ μόνον 0 .
μῶν οὖν δοκεῖς σου φροντίσαι τιν ἀγγέλων ;
θέλεις οὖν ἄγγελος σύ μοι μολεῖν ;
τί δῆτα φήσω χρόνιος οὖσ ἐκ δωμάτων ;
πολλὰς ἂν εὕροις μηχανάς ·
γυνὴ γὰρ εἶ .
κίνδυνος ·
ἑρμιόνη γὰρ οὐ σμικρὸν φύλαξ 0 .
ἀπαυδᾷς ἐν κακοῖς φίλοισι σοῖς 0 .
μηδὲν τοῦτ ὀνειδίσῃς ἐμοί .
ἀλλ  εἶμ  , ἐπεί τοι κοὐ περίβλεπτος βίος δούλης γυναικός , ἤν τι καὶ πάθω κακόν 0 .
χώρει νυν ·
ἡμεῖς δ  , οἷσπερ ἐγκείμεσθ  ἀεὶ θρήνοισι καὶ γόοισι καὶ δακρύμασι , πρὸς αἰθέρ ἐκτενοῦμεν ·
ἐμπέφυκε γὰρ γυναιξὶ τέρψις τῶν παρεστώτων κακῶν ἀνὰ στόμ ἀεὶ καὶ διὰ γλώσσης ἔχειν .
πάρεστι δ οὐχ ἓν ἀλλὰ πολλά μοι στένειν , πόλιν πατρῴαν τὸν θανόντα θ Ἕκτορα στερρόν τε τὸν ἐμὸν δαίμον ᾧ συνεζύγην δούλειον ἦμαρ εἰσπεσοῦσ  ἀναξίως .
χρὴ δ οὔποτ  εἰπεῖν οὐδέν ὄλβιον βροτῶν , πρὶν ἂν θανόντος τὴν τελευταίαν ἴδῃς ὅπως περάσας ἡμέραν ἥξει κάτω .
ἰλίῳ αἰπεινᾷ Πάρις οὐ γάμον ἀλλά τιν ἄταν ἠγάγετ  εὐναίαν εἰς θαλάμους Ἑλέναν .
ἇς ἕνεκ  , ὦ Τροία , δορὶ καὶ πυρὶ δηιάλωτον εἷλέ σ ὁ χιλιόναυς Ἑλλάδος ὠκὺς Ἄρης καὶ τὸν ἐμὸν μελέας πόσιν Ἕκτορα , τὸν περὶ τείχη εἵλκυσε διφρεύων παῖς ἁλίας Θέτιδος ·
αὐτὰ δ ἐκ θαλάμων ἀγόμαν ἐπὶ θῖνα θαλάσσας , δουλοσύναν στυγερὰν ἀμφιβαλοῦσα κάρᾳ .
πολλὰ δὲ δάκρυά μοι κατέβα χροός , ἁνίκ ἔλειπον ἄστυ τε καὶ θαλάμους καὶ πόσιν ἐν κονίαις .
ὤμοι ἐγὼ μελέα , τί μ ἐχρῆν ἔτι φέγγος ὁρᾶσθαι Ἑρμιόνας δούλαν ;
ἇς ὕπο τειρομένα πρὸς τόδ ἄγαλμα θεᾶς ἱκέτις περὶ χεῖρε βαλοῦσα τάκομαι ὡς πετρίνα πιδακόεσσα λιβάς 0 .
ὦ γύναι , ἃ Θέτιδος δάπεδον καὶ ἀνάκτορα θάσσεις δαρὸν οὐ δὲ λείπεις , Φθιὰς ὅμως ἔμολον ποτὶ σὰν Ἀσιήτιδα γένναν , εἴ τί σοι δυναίμαν ἄκος τῶν δυσλύτων πόνων τεμεῖν , οἳ σὲ καὶ Ἑρμιόναν ἔριδι στυγερᾷ συνέκλῃσαν , τλάμον  ἀμφὶ λέκτρων διδύμων ἐπίκοινον ἐοῦσαν ἀμφὶ παῖδ Ἀχιλλέως .
γνῶθι τύχαν , λόγισαι τὸ παρὸν κακὸν εἰς ὅπερ ἥκεις .
δεσπόταις ἁμιλλᾷ Ἰλιὰς οὖσα κόρα Λακεδαίμονος ἐγγενέτῃσιν ;
λεῖπε δεξίμηλον δόμον τᾶς ποντίας θεοῦ .
τί σοι καιρὸς ἀτυζομένᾳ δέμας αἰκέλιον καταλείβειν δεσποτῶν ἀνάγκαις 0 ;
τὸ κρατοῦν δέ σ ἔπεισι .
τί μόχθον οὐδὲν οὖσα μοχθεῖς 0 ;
ἀλλ  ἴθι λεῖπε θεᾶς Νηρηίδος ἀγλαὸν ἕδραν , γνῶθι δ οὖσ  ἐπὶ ξένας δμωὶς ἐπ ἀλλοτρίας πόλεος , ἔνθ οὐ φίλων τιν εἰσορᾷς σῶν , ὦ δυστυχεστάτα , παντάλαινα νύμφα .
οἰκτροτάτα γὰρ ἔμοιγ ἔμολες , γύναι Ἰλιάς , οἴκους δεσποτῶν ἐμῶν ·
φόβῳ δ  ἡσυχίαν ἄγομεν  τὸ δὲ σὸν οἴκτῳ φέρουσα τυγχάνω  μὴ παῖς τᾶς Διὸς κόρας σοί μ εὖ φρονοῦσαν εἰδῇ .
κόσμον μὲν ἀμφὶ κρατὶ χρυσέας χλιδῆς στολμόν τε χρωτὸς τόνδε ποικίλων πέπλων οὐ τῶν Ἀχιλλέως οὐ δὲ Πηλέως ἄπο δόμων ἀπαρχὰς δεῦρ ἔχουσ  ἀφικόμην , ἀλλ  ἐκ Λακαίνης Σπαρτιάτιδος χθονὸς Μενέλαος ἡμῖν ταῦτα δωρεῖται πατὴρ πολλοῖς σὺν ἕδνοις , ὥστ ἐλευθεροστομεῖν .
ὑμᾶς μὲν οὖν τοῖσδ ἀνταμείβομαι λόγοις ·
σὺ δ οὖσα δούλη καὶ δορίκτητος γυνὴ δόμους κατασχεῖν ἐκβαλοῦσ ἡμᾶς θέλεις τούσδε , στυγοῦμαι δ ἀνδρὶ φαρμάκοισι σοῖς , νηδὺς δ ἀκύμων διὰ σέ μοι διόλλυται ·
δεινὴ γὰρ ἠπειρῶτις εἰς τὰ τοιάδε ψυχὴ γυναικῶν 0 ·
ὧν ἐπισχήσω σ ἐγώ , κ οὐδέν σ ὀνήσει δῶμα Νηρῇδος τόδε , οὐ βωμὸς οὐ δὲ ναός , ἀλλὰ κατθανῇ .
ἢν δ οὖν βροτῶν τίς σ ἢ θεῶν σῷσαι θέλῃ , δεῖ σ ἀντὶ τῶν πρὶν ὀλβίων φρονημάτων πτῆξαι ταπεινὴν προσπεσεῖν τ ἐμὸν γόνυ , σαίρειν τε δῶμα τ οὐμὸν ἐκ χρυσηλάτων τευχέων χερὶ σπείρουσαν Ἀχελῴου δρόσον , γνῶναί θ ἵν  εἶ γῆς 0 .
οὐ γάρ ἐσθ Ἕκτωρ τάδε , οὐ Πρίαμος οὐ δὲ χρυσός , ἀλλ Ἑλλὰς πόλις .
εἰς τοῦτο δ ἥκεις ἀμαθίας , δύστηνε σύ , ἣ παιδὶ πατρός , ὃς σὸν ὤλεσεν πόσιν , τολμᾷς ξυνεύδειν καὶ τέκν αὐθέντου πάρα τίκτειν .
τοιοῦτον πᾶν τὸ βάρβαρον γένος 0 ·
πατήρ τε θυγατρὶ παῖς τε μητρὶ μίγνυται κόρη τ ἀδελφῷ , διὰ φόνου δ οἱ φίλτατοι χωροῦσι , καὶ τῶνδ οὐδὲν ἐξείργει νόμος .
ἃ μὴ παρ ἡμᾶς εἴσφερ  ·
οὐ δὲ γὰρ καλὸν δυοῖν γυναικοῖν ἄνδρ ἕν  ἡνίας ἔχειν , ἀλλ  εἰς μίαν βλέποντες εὐναίαν Κύπριν στέργουσιν , ὅστις μὴ κακῶς οἰκεῖν θέλει 0 .
ἐπίφθονόν τοι χρῆμα θηλείας φρενὸς καὶ ξυγγάμοισι δυσμενὲς μάλιστ ἀεί .
κακόν γε θνητοῖς τὸ νέον ἔν τε τῷ νέῳ τὸ μὴ δίκαιον ὅστις ἀνθρώπων ἔχει 0 .
ἐγὼ δὲ ταρβῶ μὴ τὸ δουλεύειν μέ σοι λόγων ἀπώσῃ πόλλ ἔχουσαν ἔνδικα , ἢν δ αὖ κρατήσω , μὴ  πὶ τῷδ ὄφλω βλάβην ·
οἱ γὰρ πνέοντες μεγάλα τοὺς κρείσσους λόγους πικρῶς φέρουσι τῶν ἐλασσόνων ὕπο ·
ὅμως δ ἐμαυτὴν οὐ προδοῦσ ἁλώσομαι .
εἴπ  , ὦ νεᾶνι , τῷ σ ἐχεγγύῳ λόγῳ πεισθεῖσ  ἀπωθῶ γνησίων νυμφευμάτων ;
ὡς ἡ Λάκαινα τῶν Φρυγῶν μείων πόλις , τύχῃ θ ὑπερθεῖ , κ ἄμ ἐλευθέραν ὁρᾷς 0 ;
ἢ τῷ νέῳ τε καὶ σφριγῶντι σώματι πόλεως τε μεγέθει καὶ φίλοις ἐπηρμένη οἶκον κατασχεῖν τὸν σὸν ἀντὶ σοῦ θέλω ;
πότερον ἵν αὐτὴ παῖδας ἀντὶ σοῦ τέκω δούλους ἐμαυτῇ τ ἀθλίαν ἐφολκίδα ;
ἢ τοὺς ἐμούς τις παῖδας ἐξανέξεται Φθίας τυράννους ὄντας , ἢν σὺ μὴ τέκῃς ;
φιλοῦσι γάρ μ Ἕλληνες Ἕκτορός τ ἄπο ;
αὐτή τ ἀμαυρὰ κοὐ τύραννος ἦ Φρυγῶν 0 ;
οὐκ ἐξ ἐμῶν σε φαρμάκων στυγεῖ πόσις , ἀλλ  εἰ ξυνεῖναι μὴ  πιτηδεία κυρεῖς .
φίλτρον δὲ καὶ τόδ  0 ·
οὐ τὸ κάλλος , ὦ γύναι , ἀλλ  ἁρεταὶ τέρπουσι τοὺς ξυνευνέτας .
σὺ δ ἤν τι κνισθῇς , ἡ Λάκαινα μὲν πόλις μέγ  ἐστί , τὴν δὲ Σκῦρον οὐδαμοῦ τίθης ·
πλουτεῖς δ ἐν οὐ πλουτοῦσι ·
μενέλεως δέ σοι μείζων Ἀχιλλέως 0 .
ταῦτά τοί σ ἔχθει πόσις .
χρὴ γὰρ γυναῖκα , κ ἂν κακῷ πόσει δοθῇ , στέργειν , ἅμιλλάν τ οὐκ ἔχειν φρονήματος .
εἰ δ ἀμφὶ Θρῄκην χιόνι τὴν κατάρρυτον τύραννον ἔσχες ἄνδρ  , ἵν ἐν μέρει λέχος δίδωσι πολλαῖς εἷς ἀνὴρ κοινούμενος , ἔκτεινας ἂν τάσδ  ;
εἶτ ἀπληστίαν λέχους πάσαις γυναιξὶ προστιθεῖσ ἂν ηὑρέθης .
αἰσχρόν γε 0 ·
καίτοι χείρον ἀρσένων νόσον ταύτην νοσοῦμεν , ἀλλὰ προύστημεν καλῶς .
ὦ φίλταθ Ἕκτορ , ἀλλ ἐγὼ τὴν σὴν χάριν σοὶ καὶ ξυνήρων , εἴ τί σε σφάλλοι Κύπρις , καὶ μαστὸν ἤδη πολλάκις νόθοισι σοῖς ἐπέσχον , ἵνα σοι μηδὲν ἐνδοίην πικρόν .
καὶ ταῦτα δρῶσα τῇ ἀρετῇ προσηγόμην πόσιν ·
σὺ δ οὐ δὲ ῥανίδ  ὑπαιθρίας δρόσου τῷ σῷ προσίζειν ἀνδρὶ δειμαίνουσ ἐᾷς .
μὴ τὴν τεκοῦσαν τῇ φιλανδρίᾳ , γύναι , ζήτει παρελθεῖν ·
τῶν κακῶν γὰρ μητέρων φεύγειν τρόπους χρὴ τέκν  , ὅσ οις ἔνεστι νοῦς .
δέσποιν  , ὅσον σοι ῥᾳδίως προσίσταται , τοσόνδε πείθου τῇδε συμβῆναι λόγοις .
τί σεμνομυθεῖς κ εἰς ἀγῶν ἔρχῃ λόγων , ὡς δὴ σὺ σώφρων , τ ἀμὰ δ οὐχὶ σώφρονα 0 ;
οὔκουν ἐφ οἷς γε νῦν καθέστηκας λόγοις 0 .
ὁ νοῦς ὁ σός μοι μὴ ξυνοικοίη , γύναι .
νέα πέφυκας καὶ λέγεις αἰσχρῶν πέρι .
σὺ δ οὐ λέγεις γε , δρᾷς δέ μ εἰς ὅσον δύνῃ .
οὐκ αὖ σιωπῇ Κύπριδος ἀλγήσεις πέρι ;
οὐ γυναιξὶ ταῦτα πρῶτα πανταχοῦ 0 ;
καλῶς γε χρωμέναισιν 0 ·
εἰ δὲ μή , οὐ καλά 0 1 .
οὐ βαρβάρων νόμοισιν οἰκοῦμεν πόλιν .
κ ἀκεῖ τά γ αἰσχρὰ κ ἀνθάδ αἰσχύνην ἔχει .
σοφὴ σοφὴ σύ 0 ·
κατθανεῖν δ ὅμως σε δεῖ .
ὁρᾷς ἄγαλμα Θέτιδος εἰς σ ἀποβλέπον ;
μισοῦν γε πατρίδα σὴν Ἀχιλλέως φόνῳ 0 .
ἑλένη νιν ὤλεσ  , οὐκ ἐγώ , μήτηρ δὲ σή 0 .
ἦ καὶ πρόσω γὰρ τῶν ἐμῶν ψαύσεις κακῶν ;
ἰδοὺ σιωπῶ κ ἀπιλάζυμαι στόμα .
ἐκεῖνο λέξον , οὗπερ εἵνεκ ἐστάλην .
λέγω σ ἐγὼ νοῦν οὐκ ἔχειν ὅσον σε δεῖ .
λείψεις τόδ ἁγνὸν τέμενος ἐναλίας θεοῦ ;
εἰ μὴ θανοῦμαί γ  0 ·
εἰ δὲ μή , οὐ λείψω ποτέ 0 1 .
ὡς τοῦτ ἄραρε , κοὐ μενῶ πόσιν μολεῖν .
ἀλλ  οὐ δ ἐγὼ μὴν πρόσθεν ἐκδώσω μέ σοι .
πῦρ σοι προσοίσω , κοὐ τὸ σὸν προσκέψομαι  σὺ δ οὖν κάταιθε ·
θεοὶ γὰρ εἴσονται τάδε .
καὶ χρωτὶ δεινῶν τραυμάτων ἀλγηδόνας 0 .
σφάζ  , αἱμάτου θεᾶς βωμόν , ἣ μέτεισί σε .
ὦ βάρβαρον σὺ θρέμμα καὶ σκληρὸν θράσος , ἐγκαρτερεῖς δὴ θάνατον ;
ἀλλ ἐγώ σ ἕδρας ἐκ τῆσδ ἑκοῦσαν ἐξαναστήσω τάχα ·
τοιόνδ  ἔχω σου δέλεαρ .
ἀλλὰ γὰρ λόγους κρύψω , τὸ δ ἔργον αὐτὸ σημανεῖ τάχα .
κάθησ  ἑδραία ·
καὶ γὰρ εἰ πέριξ σ ἔχοι τηκτὸς μόλυβδος , ἐξαναστήσω σ ἐγὼ πρὶν ᾧ πέποιθας παῖδ Ἀχιλλέως μολεῖν .
πέποιθα .
δεινὸν δ ἑρπετῶν μὲν ἀγρίων ἄκη βροτοῖσι θεῶν καταστῆσαί τινα 0 ·
ὃ δ ἔστ  ἐχίδνης καὶ πυρὸς περαιτέρω , οὐδεὶς γυναικὸς φάρμακ ἐξηύρηκέ πω κακῆς ·
τοσοῦτόν ἐσμεν ἀνθρώποις κακόν .
ἦ μεγάλων ἀχέων ἄρ ὑπῆρξεν , ὅτ Ἰδαίαν ἐς νάπαν ἦλθ ὁ Μαί  ας τε καὶ Διὸς τόκος , τρίπωλον ἅρμα δαιμόνων ἄγων τὸ καλλιζυγές , ἔριδι στυγερᾷ κεκορυθμένον εὐμορφίας σταθμοὺς ἐπὶ βούτα , βοτῆρά τ ἀμφὶ μονότροπον νεανίαν ἔρημόν θ  ἑστιοῦχον αὐλάν .
ταὶ δ ἐπεὶ ὑλόκομον νάπος ἤλυθον οὐρειᾶν πιδάκων νίψαν αἰ  γλᾶντα σώματα ῥοαῖς , ἔβαν δὲ Πριαμίδαν ὑπερ  βολαῖς λόγων δυσφρόνων παραβαλλόμεναι , δολίοις δ  ἕλε Κύπρις λόγοις , τερπνοῖς μὲν ἀκοῦσαι , πικρὰν δὲ σύγχυσιν βίου Φρυγῶν πόλει ταλαίνᾳ περγάμοις τε Τροίας 0 .
ὅτε νιν παρὰ θεσπεσίῳ δάφνᾳ βόασε Κασάνδρα κτανεῖν , μεγάλαν Πριάμου πόλεως λώβαν 0 .
τίν  οὐκ ἐπῆλθε , ποῖον οὐκ ἐλίσσετο δαμογερόν  των βρέφος φονεύειν ;
οὔτ  ἂν ἐπ Ἰλιάσι ζυγὸν ἤλυθε δούλιον , σύ τ ἂν γύναι , τυράννων ἔσχες ἂν δόμων ἕδρας ·
παρέλυσε δ ἂν Ἑλλάδος ἀλγεινοὺς μόχθους οὓς ἀμφὶ Τροίαν δεκέτεις ἀλάληντο νέοι λόγχαις .
λέχη τ ἔρημ  ἂν οὔποτ ἐξελείπετο , καὶ τεκέων ὀρφανοὶ γέροντες 0 .
ἥκω λαβὼν σὸν παῖδ  , ὃν εἰς ἄλλους δόμους λάθρᾳ θυγατρὸς τῆς ἐμῆς ὑπεξέθου .
σὲ μὲν γὰρ ηὔχεις θεᾶς βρέτας σῴσειν τόδε , τοῦτον δὲ τοὺς κρύψαντας 0 ·
ἀλλ ἐφηυρέθης ἧσσον φρονοῦσα τοῦδε Μενέλεω , γύναι .
κεἰ μὴ τόδ ἐκλιποῦσ  ἐρημώσεις πέδον , ὅδ  ἀντὶ τοῦ σοῦ σώματος σφαγήσεται .
ταῦτ  οὖν λογίζου , πότερα κατθανεῖν θέλεις ἢ τόνδ ὀλέσθαι σῆς ἁμαρτίας ὕπερ , ἣν εἰς ἔμ εἴς τε παῖδ ἐμὴν ἁμαρτάνεις .
ὦ δόξα δόξα , μυρίοισι δὴ βροτῶν οὐδὲν γεγῶσι βίοτον ὤγκωσας μέγαν .
εὔκλεια δ οἷς μὲν ἔστ ἀληθείας ὕπο , εὐδαιμονίζω 0 ·
τοὺς δ ὑπὸ ψευδῶν , ἔχειν οὐκ ἀξιώσω , πλὴν τύχῃ φρονεῖν δοκεῖν .
σὺ δὴ στρατηγῶν λογάσιν Ἑλλήνων ποτὲ Τροίαν ἀφείλου Πρίαμον , ὧδε φαῦλος ὤν ;
ὅστις θυγατρὸς ἀντίπαιδος ἐκ λόγων τοσόνδ  ἔπνευσας , καὶ γυναικὶ δυστυχεῖ δούλῃ κατέστης εἰς ἀγῶν  ;
οὐκ ἀξιῶ οὔτ  οὖν σὲ Τροίας οὔ τε σοῦ Τροίαν ἔτι .
μενέλαε , φέρε δὴ διαπεράνωμεν λόγους ·
τέθνηκα τῇ σῇ θυγατρὶ καί μ ἀπώλεσε ·
μιαιφόνον μὲν οὐκέτ ἂν φύγοι μύσος .
ἐν τοῖς δὲ πολλοῖς καὶ σὺ τόνδ ἀγωνιῇ φόνον ·
τὸ συνδρῶν γάρ σ ἀναγκάσει χρέος .
ἢν δ οὖν ἐγὼ μὲν μὴ θανεῖν ὑπεκδράμω , τὸν παῖδά μου κτενεῖτε ;
κ ᾆτα πῶς πατὴρ τέκνου θανόντος ῥᾳδίως ἀνέξεται ;
οὐχ ὧδ ἄνανδρον αὐτὸν ἡ Τροία καλεῖ ·